**Проект** *Приложение № 4*

**Д О Г О В О Р**

Днес, ………………2016 г., в гр. София, между:

**НАЦИОНАЛНИЯ СТАТИСТИЧЕСКИ ИНСТИТУТ** (НСИ)с БУЛСТАТ 000695146, със седалище и адрес: гр. София, ул. „Панайот Волов” № 2, представлявано от председателя Сергей Цветарски, от една страна, наричана по-нататък за краткост **ВЪЗЛОЖИТЕЛ,** и от друга,

………………......………………….., ЕИК ……………, със седалище и адрес на управление:.................……………………………………………………….., представлявано от ............................................, в качеството му на…………………….., наричана по-долу за краткост **ИЗПЪЛНИТЕЛ,** на основание чл. 194 от ЗОП, във връзка с Протокол № ………..., утвърден от възложителя, за класиране на участниците и определяне на изпълнител на обществена поръчка с предмет: **„Доставка на основни хранителни стоки и напитки за нуждите на „Учебно-квалификационен център” на НСИ в с. Сливек, община Ловеч по предварителна заявка”**, се сключи настоящият договор за следното:

**І. ПРЕДМЕТ**

 **Чл. 1.** (1) Възложителят възлага, а изпълнителят приема да изпълни обществена поръчка с предмет: **„Доставка на основни хранителни стоки и напитки за нуждите на „Учебно-квалификационен център” на НСИ в с. Сливек, община Ловеч, по предварителна заявка”** съгласно Техническото задание на възложителя и Ценовото предложение на изпълнителя, неразделна част от договора като негови Приложения № № 1, 2 и 3.

(2) Поръчката се изпълнява чрез периодични доставки на хранителни продукти по изрични писмени заявки на възложителя.

**ІІ. СРОК И МЯСТО НА ИЗПЪЛНЕНИЕ**

 **Чл. 2.** Срокът за изпълнение на поръчката е 12 месеца от датата на сключване на договора. Договорът влиза в сила от датата на подписването му.

 **Чл. 3.** Място на доставка на хранителните стоки е ресторант „Статистика“ на „Учебно-квалификационен център“ на НСИ, находящ се в село Сливек, община Ловеч.

**III. УСЛОВИЯ НА ДОСТАВКА**

 **Чл. 4.** (1)Доставените хранителни стоки трябва да отговарят по качество на изискванията на БДС, на Закона за храните, Закона за виното и спиртните напитки, на подзаконовите нормативни актове по тяхното прилагане, както и на посочените изсквания в техническото задание на възложителя.

 (2) Към датата на доставката (датата на подписване на предавателно-приемателен протокол по чл. 8, ал. 3) стоките трябва да бъдат с остатъчен срок на годност не по-малък от 2/3 от целия срок на годност на конкретната стока.

 **Чл. 5.** (1) Изпълнителят се задължава да извършва доставките периодично след изрична заявка за вида, качеството и количеството на хранителните стоки, направена от упълномощеното от възложителя лице.

 (2) За количества, доставени от изпълнителя извън направената заявка, възложителят няма задължение за приемане и плащане.

 **Чл. 6.** (1) Заявените стоки ще се доставят с транспорт на изпълнителя от и за негова сметка до адреса на възложителя, а именно: ресторант „Статистика“ на „Учебно-квалификационен център“ на НСИ, находящ се в село Сливек, община Ловеч.

 (2) Транспортните разходи за доставка и товаро-разтоварните работи са от и за сметка на изпълнителя и са включени в цената на доставените стоки.

 **Чл. 7.** Стоките се превозват до обекта на възложителя на риск и отговорност на изпълнителя, като собствеността на стоките се прехвърля върху възложителя, след разтоварването им на посоченото от възложителя място и тяхното приемане по реда на чл. 8, ал. 3.

 **Чл. 8.** (1) Приемането на доставените стоки се извършва на мястото на изпълнение, посочено в чл. 3. Доставките се придружават с търговски документ, съдържащ следната информация:

 1. за продукти от животински произход: име и ветеринарен регистрационен номер на производител, номер и дата на търговския документ, наименование на продукта, партиден номер, количество, килограми или брой, име на клиента;

 2. за всички останали хранителни продукти: съответният сертификат, номер и дата на търговския документ, наименование на продукта, партиден номер, количество, килограми или брой.

 (2) Приемат се стоки, които отговарят на изискванията на Закона за храните и Закона за виното и спиртните напитки и на подзаконовите нормативни актове по тяхното прилагане и нямат недостатъци. При установяване на несъответствие или на недостатъци приемането на стоката се отказва.

 (3) Приемането на стоката се удостоверява с предавателно-приемателен протокол, подписан в два екземпляра от представители на възложителя и изпълнителя.

**ІV. ЦЕНА И НАЧИН НА ПЛАЩАНЕ**

  **Чл. 9.** Общата прогнозна стойност на договора за целия период на действие е 55 000 (петдесет и пет хиляди) лева, без ДДС.

 **Чл. 10.** (1) Заявените и доставените стоки се заплащат по цени съгласно ценовото предложение на изпълнителя.

(2) Заплащането ще се извършва по банков път до десето число на месеца за извършените доставки през предходния месец, след представяне на данъчна фактура. Издаването на данъчна фактура е основание за плащане.

 (3) Банковата сметка на изпълнителя е:

IBAN........................................................................................., BIC..................................................,

при банка ........................................................... **–** клон „...............................................................“,

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 11.** Възложителят има право:

 1. да изисква изпълнението на доставката в срок и без отклонения от заявеното;

 2. да откаже да приеме доставените стоки, ако открие явни недостатъци или липсват необходимите придружаващи документи;

 3. да направи рекламация на стоките в случай, когато те се окажат със скрити недостатъци.

 **Чл. 12.** (1) Възложителят или оправомощеното от него лице има право след получаването на всяка конкретна доставка да прегледа стоките в течение на времето, необходимо според обстоятелствата и вида на стоките.

 (2) Ако при изпълнение на правомощието си по предходната алинея възложителят или оправомощеното от него лице констатира, че доставените стоки или част от тях имат недостатъци, той съставя констативен протокол и може да предяви рекламация по раздел VII, като:

 1. откаже тяхното приемане;

 2. върне незабавно стоките с недостатъци на изпълнителя;

 3. откаже тяхното заплащане до изпълнение на задължението на изпълнителя по чл. 14, т. 4.

 **Чл. 13.** Възложителят се задължава:

 1. да подава конкретни заявки, съдържащи видовете и количествата стоки според потребностите му, в които се посочва и срокът на доставката;

 2. да приеме доставените стоки;

 3. да оказва необходимото съдействие на изпълнителя при изпълнение на доставката;

 4. да заплати цената на доставката на изпълнителя в размера и при условията на договора.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **Чл. 14.** Изпълнителят има право:

 1. да иска от възложителя необходимото съдействие за изпълнение на поръчката;

 2. да иска от възложителя да приеме изпълнената доставка;

 3. да получи цената за доставяната поръчка в размер, по начин и в сроковете, определени в договора.

 **Чл. 15.** Изпълнителят е длъжен:

 1. да изпълни поръчката с грижата на добрия търговец в сроковете, определени в договора;

 2. да достави стоките по вид, качество и количество съобразно заявката и изискванията, определени от договора, и техническото задание на възложителя, в срок до два дни след направената заявка;

 3. да достави стоките на мястото за изпълнение и ги предаде на представител на възложителя, за което се съставя предавателно-приемателен протокол;

 4. да замени стоките, които имат недостатъци, установени при приемането им или в срока на годност, за своя сметка;

 5. да доставя стоките в подходящи за съхранение опаковки при спазване на всички санитарно-хигиенни изисквания;

 6. да издаде данъчна фактура на възложителя за всяка направена доставка.

**VІI. РЕКЛАМАЦИИ**

 **Чл. 16.** Възложителят може да предяви рекламации пред изпълнителя в случаи, че доставените стоки:

 1. не отговарят на заявеното количество, вид или опаковка, имат видими качествени недостатъци, липсва необходимата документация за стоките (явни недостатъци);

 2. след извършения преглед по чл. 12, ал. 1 или при консумацията им са открити недостатъци в качеството на стоките (скрити недостатъци).

 **Чл. 17.** Рекламации за явни недостатъци се правят в момента на приемане на стоката с протокол, съставен от представителя на възложителя и лицето, доставящо стоките, представител на изпълнителя.

 **Чл. 18.** Рекламации за скрити недостатъци се правят през целия срок на годност на доставените стоки с протокол, съставен от представителя на възложителя.

 **Чл. 19.** (1) В случаи на рекламации изпълнителят вписва своето становище в протокола на възложителя.

 (2) Изпълнителят може да приеме рекламацията и да замени негодните стоки за своя сметка и риск в срок до 24 часа с годни стоки.

 (3) В случай че изпълнителят не уважи рекламацията, се съставя протокол в присъствието и на двете страни за състоянието на продуктите и се предават проби за изследване от компетентните органи.

**VІIІ. САНКЦИИ И НЕУСТОЙКИ**

 **Чл. 20.** При забавено изпълнение на доставката изпълнителят дължи неустойка за забава в размер на 0.5% за всеки просрочен ден, изчислена върху общата стойност на забавената доставка, но не повече от 20% от конкретната заявка.

 **Чл. 21.** В случай че изпълнителят не изпълни заявената доставка в уговорения срок и възложителят вече няма интерес от изпълнение на доставката, последният не дължи приемане и заплащане на конкретната доставка на изпълнителя. Това обстоятелство не освобождава изпълнителя от неустойката по чл. 20.

 **Чл. 22.** В случай на неточно изпълнение в количествено или качествено отношение, изпълнителят дължи неустойка за лошо изпълнение в размер на 20%, изчислена върху стойността на некачествените и/или недоставените стоки. Лошото изпълнение на доставката се удостоверява с констативен протокол.

 **Чл. 23.** При констатиране на три поредни частични неизпълнения по чл. 22 възложителят може да пристъпи към едностранно прекратяване на договора без предизвестие.

 **Чл. 24.** В случай че изпълнителят откаже или не може да изпълни доставка съгласно условията на този договор и възложителят си набави необходимите хранителни стоки от трето лице на по-висока цена, изпълнителят дължи на възложителя заплащане на разликата между договорената съгласно условията на този договор цена и цената на извършената доставка от третото лице в срок от 3 (три) работни дни, след представяне на копие от фактура, издадена на възложителя.

 **Чл. 25.** Ако възложителят е в забава за плащане, той дължи освен дължимата сума и законната лихва върху нея за всеки просрочен ден.

 **Чл. 26.** (1) Страните не носят отговорност за неизпълнение на задълженията си, дължащи се на непредвидени обстоятелства. Страната, която се позовава на непредвидено обстоятелство, трябва да докаже причинната връзка между неизпълнението на задълженията си и настъпването на непредвиденото обстоятелство.

 (2) Страната, която се позовава на непредвидено обстоятелство, трябва да уведоми другата страна в 3-дневен срок от настъпването му.

 **Чл. 27.** В случай че възложителят прекрати едностранно договора по вина на изпълнителя, последният дължи неустойка в размер на 20% от общата прогнозна стойност на договора.

 **Чл. 28.** Дължимите неустойки, уговорени в настоящия раздел, не лишават страните от възможността да търсят обезщетение за вреди в по-голям размер по общия исков ред.

**ІX. ПРЕКРАТЯВАНЕ НА ДОГОВОРА**

 **Чл. 29.** (1) Договорът се прекратява с изтичане на уговорения срок.

 (2) Преди изтичане на срока, договорът може да се прекрати по взаимно съгласие на страните, изразено писмено.

 (3) Договорът може да се прекрати едностранно от възложителя:

 1. с 10-дневно писмено предизвестие, отправено до изпълнителя, ако той не изпълнява системно задълженията си по договора;

 2. с 10-дневно писмено предизвестие, отправено до изпълнителя, когато се установи, че той ползва подизпълнител при изпълнение на договора, когато изпълнителят е заявил, че няма да ползва подизпълнител или при ползване на друг подизпълнител, различен от заявения;

 3. незабавно, без предизвестие, при системно констатиране на отклонения в качеството на доставените хранителни стоки.

 (4) Нарушенията на задълженията по договора се считат за системни, когато са констатирани три нарушения по договора независимо от техния характер в период от три последователни месеца.

 **Чл. 30.** Договорът може да се прекрати едностранно от изпълнителя с 10-дневно писмено предизвестие, отправено до възложителя при забавено изпълнение на задълженията от негова страна.

**Х. ОБЩИ УСЛОВИЯ**

 **Чл. 31.** Установяването на нарушенията по изпълнение на задълженията по настоящия договор се извършва с констативни протоколи.

 **Чл. 32.** (1) Всички спорове, породени от този договор или отнасящи се до него, включително спорове по тълкуването на договора, ще се решават по взаимно споразумение между страните чрез преки преговори и взаимни отстъпки.

 (2) В случай че страните не постигнат споразумение, спорът ще се отнася за решаване пред компетентния български съд.

 **Чл. 33.** (1) Страните определят отговорници по изпълнение на договора, които ще бъдат и лица за контакти, кореспонденция, рекламации и пр., както следва:

 1. За възложителя – Ясен Инджев, тел. 0895543482, e-mail: yindzhev@nsi.bg, адрес: „Учебно-квалификационен център” на НСИ в с. Сливек, община Ловеч.

 2. За изпълнителя – ………………………………………………………………………….

………………………………………………………………………………………………………..

 (2) Страните се задължават да се информират взаимно в писмена форма в седемдневен срок при промяната на: адреси, имейл, телефон и банкови сметки, посочени при подписване на договора.

 **Чл. 34.** Ако в даден случай страна не упражни правата си по този договор, това не означава отказ от права.

 **Чл. 35.** За всички въпроси, неуредени в договора, ще се прилагат разпоредбите на съответно действащите нормативни актове.

 Договорът се състави в два еднообразни екземпляра – по един за всяка страна.

Неразделна част от този договор са:

 1. Техническо задание на възложителя.

 2. Оферта на изпълнителя.

 3. Ценово предложение на изпълнителя.

**ВЪЗЛОЖИТЕЛ: ИЗПЪЛНИТЕЛ:**

(Сергей Цветарски -

председател на НСИ)

Съгласувано с:

Цв. Нанов – гл. секретар на НСИ:

Г. Кунчева – началник на отдел ПД:

А. Фасулкова – началник на отдел ФСД:

В. Начев – финансов контрольор на НСИ:

Я. Инджев – и.д. началник на отдел УКЦ:

Изготвил:

(Н. Самарас – гл. юрисконсулт в отдел ПД)